การประเมินการกระทำของเขา การมีบทสนทนา การวิเคราะห์คำพูดของเขา
หลังจากการเลิกรา การสื่อสารที่เป็นมิตรแสดงว่าความสัมพันธ์ยังคงดีอยู่ สิ่งนี้แปลว่ามีโอกาสที่ถ่านไฟเก่าจะร้อนและเขาอยากมีส่วนเกี่ยวข้องในชีวิตของคุณอีกครั้ง สัญญาณของความสนใจได้แก่:  การพูดว่า “สวัสดี” และ “หวัดดี” เป็นประจำถึงแม้ว่าคุณได้เจอกันแล้วในวันนั้น การทักทายเล็กน้อยอาจจะแปลว่าเขายังต้องการพูดกับคุณแต่กลัวหรือไม่แน่ใจที่จะทำแบบนั้น การสื่อสารด้วยการโทรศัพท์หรือส่งข้อความบ่อยๆ การใส่ความคิดเห็นหรือกดไลค์โพสต์ในสื่อโซเชียลของคุณเป็นประจำ การส่งรูปของเขาที่กำลังมีความสุข ดูดี หรือทำสิ่งที่คุณน่าจะชอบ เมื่อเปรียบเทียบกับการสื่อสารที่เป็นบวกก็ควรสังเกตแฟนเก่าที่สะกดรอยตาม แกล้ง หรือขู่คุณ ถ้าแฟนเก่าไม่ยอมรับคำปฏิเสธจากคุณ ความรู้สึกของเขาก็ไม่ใช่ความรักแต่เป็นความหมกมุ่นและการควบคุม สังเกตและอยู่ให้ห่างจากแฟนเก่าที่ไม่เคารพพื้นที่ส่วนตัวของคุณ  ถ้าคุณมีแฟนเก่าที่ติดต่อคุณทุกๆ 2-3 เดือนหรือเฉพาะตอนที่คุณจบความสัมพันธ์กันแล้วก็เป็นไปได้ว่าเขาไม่ได้สนใจคุณและเพียงแค่เรียกร้องความสนใจ แฟนเก่าที่อยากจะกลับมาคบกับคุณจะพยายามอยู่ใกล้คุณทุกครั้งที่เจอคุณ เขาอาจจะกอด จูบแก้ม หรือแสดงออกถึงความรักในแบบอื่นๆ เพื่อแสดงว่าเขายังสนใจ ถ้าเขายังเสียใจกับการเลิกรา เขาก็อาจจะมองต่ำ หลีกเลี่ยงการสบตา หรือแม้แต่ร้องไห้  ความรู้สึกของเขาอาจจะแสดงออกทางการกระทำ เขาอาจจะหัวเราะดังกว่าเดิม ยิ้มมากเกินไป หรือใช้น้ำเสียงโทนสูง นี่คือสัญญาณที่บางครั้งเรียกว่าการแสดงอารมณ์แบบลึกซึ้งว่าเขายังมีความรู้สึกต่อคุณจนไม่สามารถควบคุมหรือห้ามตัวเองได้ ถ้าแฟนเก่าของคุณพยายามนัดเจอกันหรือไปที่ที่คุณมักจะไปก็แปลว่าเขาอยากใช้เวลากับคุณ บางทีเขาอาจจะเรียกร้องความสนใจหรือชอบและคิดถึงการที่ได้อยู่กับคุณ ความบังเอิญเจอกันแปลว่าเขากำลังมองหาโอกาสที่จะถามคุณเกี่ยวกับความรู้สึก  สังเกตสถานที่ที่คุณเจอเขาที่เขาไม่เคยไปมาก่อนหรือไม่เคยชอบไปตอนที่คุณยังคบกัน แฟนเก่าของคุณอาจจะพยายามทำสิ่งที่ดีให้คุณ เช่น ส่งของขวัญวันเกิด การ์ดวันคริสต์มาส หรือของขวัญในโอกาสพิเศษให้คุณ สิ่งนี้คือสัญญาณว่าเขายังคงชื่นชมคุณและอยากทำให้คุณมีความสุข สำหรับบางคน ของขวัญคือวิธีในการแสดงออกถึงความรักและความชอบ แฟนเก่าของคุณอาจจะพยายามแสดงความรู้สึกเหล่านั้น ถ้าเขาโพสต์สถานะเกี่ยวกับการเดินหน้าต่อไปก็อาจจะแปลว่าเขาพยายามลืมคุณหรือเกลี้ยกล่อมตัวเองให้ทำแบบนั้น ถ้าเขาโพสต์แบบตรงไปตรงมาว่า “คิดถึงแฟนเก่า” ก็อาจจะแปลว่าเขาคิดถึงคุณจริงๆ บางทีเขาอยากให้คุณอ่านโพสต์เพื่อให้รู้ความรู้สึกที่แท้จริงของเขา  ดูว่าเขาลบรูปคู่ของคุณหรือยัง การกำจัดความทรงจำที่มีร่วมกันมักจะเป็นตัวบ่งชี้หลักว่าเขาอยากเดินหน้าต่อไปจริงๆ ถึงแม้ว่าคุณไม่ควรให้เพื่อนเป็นตัวกลางแต่คุณสามารถถามเขาแบบสบายๆ ว่าแฟนเก่าของคุณเป็นอย่างไรโดยเฉพาะอย่างยิ่งถ้าคุณไม่ได้ยินข่าวคราวจากเขา เพื่อนของคุณอาจจะบอกได้ว่าแฟนเก่าของคุณยังสนใจคุณหรือไม่ อย่างไรก็ตาม ถ้าเพื่อนของคุณไม่อยากพูดเรื่องนี้ก็อย่าบังคับเขา    ลองพูดว่า “ฉันไปห้องสมุดเมื่อวันก่อนและนึกถึงตอนที่ไปกับเดฟ เขาเป็นยังไงบ้าง?” ถ้าคุณสนิทกับเพื่อนก็สามารถพูดตรงๆ ได้ว่า “เธอคิดว่าเดฟยังชอบฉันอยู่หรือเปล่า?” แฟนเก่าของคุณอาจจะบอกใบ้ความจริงที่ว่าเขายังคงใส่ใจอย่างแนบเนียนหรืออาจจะตรงไปตรงมากับคุณ สังเกตสัญญาณว่าแฟนเก่าของคุณกำลังจีบคุณรวมไปถึงการสัมผัสคุณบ่อยๆ การกล่าวคำชมเชย การขยิบตา หรือการพูดจีบ ถ้าเขาแสดงการกระทำเหล่านี้และสื่อสารกับคุณเป็นประจำและทำตัวดีกับคุณก็แปลว่าเขายังคงชอบคุณ  ถ้าแฟนเก่าของคุณไม่ใช่คนชอบจีบ สิ่งนี้อาจจะเป็นสัญญาณที่ชัดเจนมากขึ้นว่าเขายังคงสนใจ ถามว่า “เธอมีเวลาคุยไหม? เราไปที่ที่เป็นส่วนตัวได้ไหม?” นี่อาจจะเป็นขั้นตอนที่น่ากลัวที่หลายคนไม่ต้องการ แต่วิธีที่ดีที่สุดที่จะรู้ว่าบางคนรู้สึกอย่างไรคือการได้รับคำตอบจากปากของเขา คุณสามารถไปเจอและพูดคุยกับเขาด้วยตัวเองตรงนั้นและที่นั่น แต่มันอาจจะดีที่สุดถ้าคุณนัดวันและเวลานัดพบในอนาคต ถ้าคุณคุณกังวลก็ให้ใช้รูปแบบการสื่อสารที่ไม่รุกราน เช่น โทรศัพท์ แชท หรือส่งข้อความเพื่อสื่อสารความรู้สึกของคุณ เลือกที่จะพูดคุยในที่สาธารณะที่สบายๆ เช่น ร้านกาแฟหรือสวนสาธารณะ แฟนเก่าของคุณอาจจะกังวลเกี่ยวกับการแบ่งปันความรู้สึกกับคุณและกังวลว่าเขาจะไม่สมหวัง ทำให้เขาสบายใจที่สุดเท่าที่จะทำได้โดยการพูดคุยในที่ที่เงียบและเป็นกลาง  ให้เวลาคุณและแฟนเก่าในการพูดคุยกันนานๆ หลีกเลี่ยงการพูดคุยเมื่อคุณมีงานสำคัญหรือมีประชุมในไม่ช้า ถ้าคุณอยากได้แฟนเก่ากลับมา คุณก็ต้องดูดีที่สุดในระหว่างการพูดคุยนี้ สวมชุดที่คุณชื่นชอบและจัดแต่งทรงผมของคุณอย่างสวยงาม คุณสามารถใช้เวลานี้เพื่อดึงดูดแฟนเก่าของคุณและทำให้ตัวเองรู้สึกดี มีความมั่นใจ และคุ้มค่า ยิ่งคุณซื่อสัตย์ต่อความรู้สึกของคุณมากเท่าไหร่ เขาก็จะยิ่งซื่อสัตย์ต่อความรู้สึกของเขามากเท่านั้น บอกความรู้สึกของคุณ วางตัวสงบและชัดเจน ลองพูดว่า “ฉันยังมีความรู้สึกรักเธอ” หรือ “ฉันยังมองว่าเธอเป็นมากกว่าเพื่อน”  บอกเขาถ้าคุณรู้สึกเสียใจที่เลิกกันและอยากกลับมาคบกันอีก ระบุเหตุผลที่เฉพาะเจาะจง เช่น “ฉันคิดถึงเธอเพราะเรามีความสุขกันมาก” หรือ “ฉันมีความสุขที่เราได้อยู่ด้วยกัน เธอทำให้ฉันรู้สึกสงบ” คุณอาจจะมีอารมณ์ที่เก็บงำไว้มากมายที่คุณอยากปล่อยออกไป แต่จำไว้ว่าเขาก็อาจจะมีเช่นกัน ปล่อยให้เขาบอกคุณว่าเขารู้สึกอย่างไร สิ่งนี้จะช่วยให้คุณทราบอย่างชัดเจนว่าเขายังใส่ใจหรืออยากกลับมาคบกันอีกหรือไม่ ถ้าเขาพูดอย่างชัดเจนว่าเขาต้องการออกจากสถานการณ์นี้ก็ปล่อยเขาไป อย่าพยายามควบคุมหรือบังคับให้เขาพูดเกี่ยวกับสิ่งที่เขาไม่อยากพูด ถ้าแฟนเก่าของคุณยังคงห่วงใยและคุณทั้งคู่ตัดสินใจที่จะกลับมาคบกันก็จงเดินหน้าต่อไปและสร้างความสัมพันธ์ที่แข็งแกร่งและยืดหยุ่นกว่าเดิม แก้ไขปัญหาที่มีก่อนหน้านี้เพื่อป้องกันไม่ให้เกิดปัญหาอีก อย่างไรก็ตาม ถ้าคุณคิดว่าเขาไม่มีความรู้สึกให้คุณอีกต่อไปก็ไม่เป็นไร ก้าวไปข้างหน้าโดยไม่มีเขาด้วยการเรียนรู้ที่จะอยู่คนเดียว ใช้เวลากับเพื่อนๆ และตั้งใจเรียนหรือทำงาน คุณสามารถออกเดทอีกครั้งเมื่อคุณรู้สึกว่าพร้อม บางครั้งแฟนเก่าของคุณอาจจะพูดสิ่งต่างๆ ที่ระบุอย่างตรงไปตรงมาว่าเขายังคงสนใจ ถ้าเขาบอกคุณว่าเขาคิดถึงคุณหรือคิดถึงการที่ได้อยู่กับคุณก็เป็นสัญญาณที่ชัดเจนว่าเขายังมีความรู้สึกต่อคุณ แฟนเก่าที่ยังสนใจในตัวคุณหรือมีความรู้สึกต่อคุณมักจะพูดถึงเรื่องเก่าๆ ด้วยวิธีนั้น เขาพยายามทำให้คุณจดจำช่วงเวลาที่ดีที่คุณมีด้วยกันโดยหวังว่าคุณจะกลับมาคบกันอีก   สังเกตเวลาที่เขาพูดถึงการท่องเที่ยวที่คุณเคยไป มุกตลกที่มีแค่คุณสองคนที่รู้ หรือความสนุกที่คุณมีร่วมกันโดยรวม แฟนเก่าที่ยังใส่ใจคุณอาจจะทำให้คุณหึงเพื่อดูว่าคุณยังสนใจเขาอยู่หรือไม่เช่นกัน ถ้าเขามักจะพูดเรื่องไปออกเดทหรือเล่ารายละเอียดของคนสำคัญคนใหม่ก็อาจจะเป็นสัญญาณว่าเขายังมีความรู้สึกต่อคุณ   สังเกตเวลาที่เขาพูดว่ากำลังคบกับใครโดยไม่มีปี่ไม่มีขลุ่ย เช่น ถ้าคุณกำลังพูดเรื่องการบ้านหรือครอบครัวและเขาพูดถึงคนรักคนใหม่ เขาก็อาจจะพยายามทำให้คุณหึง นึกถึงวิธีที่เขาปฏิบัติต่อแฟนเก่าของเขา ถ้าเขามักจะจีบหรือสื่อสารกับแฟนเก่าก็อาจจะเป็นเพราะเขาหวงของหรือไม่ได้พยายามจะกลับมาคบกับคุณ แฟนเก่าที่ยังมีความรู้สึกต่อคุณอาจจะถามว่าคุณกำลังคบกับใครอยู่ ถ้าเขามักจะถามคุณว่า “เธอกำลังคบใครอยู่หรือเปล่า?” หรือ “เธอไปดูหนังเรื่องนั้นกับคนที่เธอกำลังคบอยู่หรือเปล่า?” เขาก็อาจจะยังสนใจคุณ   สังเกตว่าเขาล้อคนที่คุณกำลังคบอยู่หรือเปล่า เขาอาจจะพยายามบั่นทอนภาพลักษณ์ของบุคคลนั้นในหัวของคุณเพื่อให้คุณคิดว่าเขาคนนั้นน่าปรารถนาน้อยกว่า ถ้าแฟนเก่าของคุณมองคนที่จีบคุณด้วยสายตาโหดร้ายหรือพยายามดึงคุณออกมาไม่ให้ใช้เวลากับคนอื่นก็เป็นสัญญาณของความหวงของ เขาไม่อยากให้คุณเดินหน้าต่อไปโดยไม่มีเขา ถ้าแฟนเก่าชมเชยคุณโดยเฉพาะอย่างยิ่งเกี่ยวกับรูปร่างหน้าตาหรือสิ่งที่เขาเคยชมคุณตอนที่คบกันก็เป็นไปได้ว่าเขาพยายามดึงคุณกลับมา เขาอาจจะพยายามทำให้คุณรู้สึกพิเศษหรือรื้อฟื้นอดีตที่เคยมีร่วมกัน แฟนเก่าที่ยังคงใส่ใจคุณอาจจะค้นหามากมายเกี่ยวกับความสัมพันธ์ของคุณและรู้สึกสำนึกผิด เขาอาจจะขอโทษบ่อยกว่าตอนที่ยังคบกันเพื่อที่จะกลับมาหาคนที่ดีอย่างคุณ เขาอาจจะรู้สึกเสียใจกับสิ่งที่เคยทำและหวังว่าคำขอโทษจะช่วยให้คุณได้คบกันอีกครั้ง
สังเกตการสื่อสารที่เป็นมิตรและเป็นประจํา. สังเกตการสื่อสารที่ห่างเหินหรือไม่เคารพ. สังเกตภาษากาย. ประเมินความถี่ที่คุณ “บังเอิญเจอกัน” หรือไปเที่ยวด้วยกัน. สังเกตของขวัญที่เขาให้. สังเกตสื่อโซเชียลของเขา. ถามเพื่อนที่มีร่วมกัน. สังเกตสัญญาณของการจีบ. วางตัวสงบ ชัดเจน และสบายๆ. เลือกสถานที่ที่คุณทั้งคู่จะรู้สึกสบายและเท่าเทียมกัน. เป็นตัวตนที่ดีที่สุดของคุณ. บอกแฟนเก่าของคุณว่าคุณรู้สึกอย่างไร. ฟังความคิดของเขา. ยอมรับผลลัพธ์. สังเกตเวลาที่เขาพูดว่า “ฉันคิดถึงเธอ”. สังเกตว่าเขาพูดถึงความทรงจำเก่าๆ หรือไม่. สังเกตว่าเขาพูดว่ากำลังคบใครอยู่หรือไม่. สังเกตว่าเขาถามเกี่ยวกับชีวิตรักของคุณบ่อยแค่ไหน. สังเกตคำชมเชยของเขา. สังเกตว่าเขาขอโทษบ่อยๆ หรือไม่.
https://www.wikihow.com/Tell-if-Your-Ex-Still-Cares https://www.wikihow.com/Tell-if-Your-Ex-Still-Cares https://www.wikihow.com/Tell-if-Your-Ex-Still-Cares
Assessing Their Actions Having a Conversation Analyzing Their Words